Katselin eilisen Pressiklubin, jossa feministiprofessori ja Ruotsin feministipuolueen perustaja Tiina Rosenberg oli vieraana.

Suomalaisten feministien kunniaksi mainittakoon, että Rosenbergin rinnalla Tarja Filatovit, Anne Moilaset tai jopa Atlas Saarikosket näyttäytyvät feministilogiikan Einsteineilta. Suomalaisten feministien propagandan taustalta loistaa sentään jonkinlainen kajastus logiikkaa, tieteellisyyttä tai jalat maassa pysyvää tervejärkisyyttä.

Monet ovat ihmetelleet, millä perusteilla Rosenbergia haastatellaan mediassa kuin suurtakin asiantuntijaa. Kysymys on aiheellinen, sillä Rosenbergin puheessa ei ole juuri mitään realismia, logiikkaa, tieteellisyyttä tai oikeastaan mitään muutakaan asintuntijalta vaadittavaa ominaisuutta.

Rosenberg on pelkkää pintaa, hyvin harjattuja hiuksia ja rauhallista puheääntä yhdistettynä leimaavaan moraali- ja arvopuheeseen, jota ryydittävät akateemisen kuuloiset name droppingit ja anekdootit.

Rosenberg sanoi ohjelmassa mm. seuraavasti:

"Jos tekee tämmöisen kysymyksen, kuka on suomalainen, niin sehän ilman muuta lähtee siitä, että joku ei ole suomalainen. Sehän tarkoittaa, että siinä on pois sulkemisen mahdollisuuksia."

Mitä ihmettä? Esimerkiksi joku japanilainen, joka ei ole kuullutkaan Suomesta, saati sitten käynyt Suomessa, ei ole suomalainen millään tapaa. Ja maailma on pullollaan ihmisiä, jotka eivät ole tippaakaan suomalaisia, eivätkä ole Suomesta kuulleetkaan.

Yhteenveto

Rosenberg on pahkasika-tason asiantuntija, jonka esiintymiset mediassa poikivat kiitettävästi miesliikkeen laariin.

Ehkäpä jonain päivänä jopa poliittisen korrektiuden huumassa askeltava media tajuaa, että ihan sentään ketä tahansa feministiä ei voi nostaa kaiken kivan mannekiiniksi. Toivottavasti ei tajua.

Lisää Rosenbergia tuutin täydeltä!